Blidstrup (herregård)

Blidstrup herregård er en gammel herregård i landsbyen Blidstrup på det sydlige Mors i Limfjorden. Historie Valdemar Skram købte gården i 1662, og den blev derved en herregård. I 1771 købte Christen Christensen Staunstrup Riis gården af Thomas Lund, som måtte sælge den på grund af økonomiske vanskeligheder. Christen Christensen Staunstrup Riis blev den første der forenede hele 178 Tdr. hartkorn (jord) under Blidstrup herregård, hvor herregården før kun har været på omkring 36-42 Td. Hrtk. Gården blev dog ved med at udvide sig under 3.generation af Riis-familien, så da sønnen, Jens Christensen Staunstrup Riis, købte det hele for 13.990 rigsdaler, var hele gården på 282 Td. Hrtk. I 1868 arvede Poul Knudsen hele herregården, og han opbyggede herregårdens hovedbygning som den er i dag. Poul Knudsen var på det tidspunkt en meget velhavende mand, som ejede flere godser, og i sin samtid blev kaldt Kongen af Mors. I 1905 arvede Johan Christian Severin Knudsen herregården, Sønnerne Christian Riis-Knudsen og Johan Knudsen levede højt og flot på arven fra Poul Knudsen. Christian brugte betydelige summer på Dagmar Teatret i København, og kunstnere og kulturpersonligheder flokkedes på Blidstrup. I 1922 brændte avlsbygningerne, og i 1923 blev 430 tønder land af Blistrups jord udstykket i 23 lodder på 11-21 tønder land. Jorden blev overtaget uden købesum, men i stedet skulle der betales afgift til Staten hvert år. Husmandsstederne ligger der stadig i lige rækker ud til vejen den dag i dag. I 1946 købte Ejnar Stagstrup Blidstrup herregård og drev den som et afholdshotel. I 1960 blev ejendommen overtaget af en gruppe mennesker med tilknytning til Indre Mission og KFUM og KFUK i Danmark. De foretog store ombygninger og startede i 1962 Blidstrup efterskole. Efterskolen var i drift indtil 1. jule 2024, hvor den grundet lavt elevtal og likviditet måtte lukke. Hovedbygningen Bildstrup's hovedbygning er den eneste originale bygning som er tilbage efter branden i 1923. Den er bygget i 1875—76, opført i røde teglsten med 3 fløje med takkede gavle og et tårn med spir og ur midt for hovedfløjen. Tidligere ejere 1410 - Terkel Jensen 1435 - Henrik Eriksen 1457 - Henrik Eriksen's enke Karine Nielsdatter Krabbe 1500 - ? (måske i kloster eller kirke eje) Vinderup Egnshistoriske Forening 1662 - Valdemar Skram 1685 - Fru Margrethe Reedtz 1697 - Poul Hansen Tanche 1705 - Etatsråd Poul von Klingenberg 1723 - Etatsråd Frederik Christian Poulsen von Klingenberg (1704-1750, søn af Poul Klingenberg) 1750 - Anna Cathrine von Bülow og oberst Philip Gotfred von Samitz 1763 - Thomas Thomsen Lund 1771 - Christen Christensen Staunstrup Riis købt for 13.871 rigsdaler (far til Jens Christensen Staunstrup Riis) 1780 - Jens Christensen Staunstrup Riis (søn af Christen Christensen Staunstrup Riis) 1824 - Christen Riis (svigerfar til Poul Knudsen) 1868 - Poul Knudsen (stedfar for Johan Christian Severin Knudsen) 1905 - Johan Christian Severin Knudsen 1923 - udstykket i 23 lodder og solgt 1946 - Ejnar Stagstrup køber hovedbygningen 1962 - 2024 Blidstrup Efterskole Referencer Eksterne henvisninger Blidstrup Efterskoles officielle websted Arkiveret 21. maj 2013 hos Wayback Machine